text: Borgarstjórin lovaði nýggja hondbóltshøll meðan HSF forsetin heitti á politikararnar um at lata høllirnar upp fyri ungdóminum.
text: #000001
text: Dugnaliga føroyska U19 unglingalandsliðið í hondbólti varð stórliga fagnað á Vaglinum í Havn fyri løtu síðani fyri flotta sigurin í EHF Championship kappingina í Bulgaria, sum tryggjaði bæði U19 liðnum og eisini U17 liðnum luttøku í EK-endaspælinum komandi summar.
text: #000002
text: Við skínandi heiðursmerkjum um hálsin traðkaðu ungu ungu menninir út á ráðhústrappurnar, meðan Havnar Hornorkestur spældi “Congratulations”. Heðin Mortensen, borgarstjóri, Gunn Ellefsen forseti í hondbóltssambandinum og Elin Heðinsdóttir Joensen, ÍSF-forseti, hildu røður og fagnaðu stóra avrikinum hjá dugnaligu hondbóltsspælarunum.
text: #000003
text: Og hondbóltsforsetin takkaði fyri. Samstundis hevði Gunn Ellefsen eina aðra áheitan til allar kommunalpolitikarar, og tað er at lata ítróttarhøllirnar í landinum upp fyri ungdómi, so tær kunnu brúkast.
text: #000005
text: Tí felags fyri allar dreingirnar á hesum liðinum, og fyri øll onnur, sum koma langt í hondbólti, bæði her heima og uttanlands, er, at tey hava brúkt nógva tíð, helst meira tíð enn tey hava verið heima, til at venja og spæla í ítróttarhallum, segði HSF-forsetin.
text: #000006
text: Gunn Ellefsen veit, hvat hon tosar um. Hon er mamma at tveimum av dreingjunum, sum nú eru EHF Championship-meistarar og hava ambisjónir um at koma nógv longur við teirra hondbólti, nevniliga brøðurnar Elias og Róa Ellefsen á Skipagøtu.
text: #000007
text: Pauli Jacobsen og Sveinur Olafsson
text: #000010
text: Heðin Mortensen rópar hurrá fyri hondbóltshetjunum
text: #000012
text: Jana Mittún, sum eisini hevur gjørt vart við seg í evropeiskum hondbólti í summar
text: #000013
text: Ragnar Rubeksen nýtti høvi at taka mynd saman við nøkrum av sínum næmingum í Hoyvíkar skúla (Mynd: Sverri Egholm)
text: #000014
text: Kvinnurnar komnar uppá pláss í Kýpros
text: #000017
text: Brandur skoraði sítt fyrsta mál fyri Fredrikstad
text: #000021